बृहत्संहिता/अध्यायः १०१
१०१ राशिविभागाध्यायः ।।
 अश्विन्यो +अथ भरण्यो बहुलापादश्च कीर्त्यते मेषः ।	
 वृषभो बहुलाशेषं रोहिण्यो +अर्धं च मृगशिरसः ।।	१०१.०१ ।। 
 मृगशिरो +अर्धं रौद्रं पुनर्वसोर्[क्.पुनर्वसोर्च] अंशकत्रयं मिथुनः[क्.मिथुनम्] ।	
 पादश्च *पुनर्वसुतस्तिष्यः श्लेषा[क्.पुनर्वसोः सतिष्यो +अश्लेषा] च कर्कटकः ।।	१०१.०२ ।। 
 सिंहो +अथ मघा पूर्वा च फल्गुनी पाद उत्तरायाश्च ।	
 तत्परिशेषं हस्तश्चित्राद्यर्धं च कन्याख्यः ।।	१०१.०३ ।। 
 तौलिनि चित्रान्त्यार्धं स्वातिः पादत्रयं विशाखायाः ।	
 अलिनि विशाखापादस्तथानुराधान्विता ज्येष्ठा ।।	१०१.०४ ।। 
 मूलं अषाढा पूर्वा प्रथमश्चाप्युत्तरांशको धन्वी ।	
 मकरस्तत्परिषेशं श्रवणः पूर्वं धनिष्ठार्धम् ।।	१०१.०५ ।। 
 कुम्भो +अन्त्यधनिष्ठार्धं शतभिषगंशत्रयं च पूर्वायाः ।	
 भद्रपदायाः शेषं तथोत्तरा रेवती च झषः ।।	१०१.०६ ।। 
 अश्विनीपित्र्यमूलऽद्या मेषसिंहहयऽदयः ।	
 विषमऋक्षान्निवर्तन्ते पादवृद्ध्या यथोत्तरम् ।।	१०१.०७ ।।